
ŠAKIŲ RAJONO SAVIVALDYBĖS TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2012 m. lapkričio 29 d. Nr. T-383
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 13 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 11 str. 2 d. ir 17 str. 1 d. 4 p. bei atsižvelgdama į Lietuvos liaudies kultūros centro 2012 m. spalio 22 d. raštą Nr. R1-336 „Dėl valstybės turto perdavimo“, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Lietuvos liaudies kultūros centro patikėjimo teise valdomą trumpalaikį materialųjį turtą (lietuvių tautiniai kostiumai ir jų detalės), kurių bendra įsigijimo vertė – 26 050,00 Lt, pagal 1 priedą.


2. Perduoti perimtą turtą rajono kultūros įstaigoms valdyti, naudoti ir disponuoti juo patikėjimo teise, pagal 2 priedą.


3. Įgalioti rajono savivaldybės administracijos Kultūros ir turizmo skyriaus vedėją:


3.1. priimti turtą ir rajono savivaldybės vardu pasirašyti šio turto perdavimo-priėmimo aktą;


3.2. parengti ir pasirašyti su rajono kultūros įstaigų vadovais turto perdavimo-priėmimo aktus.

Savivaldybės mero pavaduotoja,

pavaduojanti savivaldybės merą 






Rima Rauktienė 

